    Èmi ni Ìnàkí-ìbẹ̀rù tíí ṣe olórí ogun àwọn ẹranko, mo wa ni orúkọ gbogbo àwọn ẹranko, ti ẹyẹ, tí ẹja, ti ejò àti ti àwọn igi láti fi ẹ̀sùn sùn yín. Àwọn ẹranko ni àwọn ti gbọ́ bi ẹ ti ń pa àwọn ọmọ àwọn, tí kì í ṣe èyí tí ó dàgbà nínú wọn nìkan ni ẹ̀ ń pa jẹ, ti ẹ̀ ń pa èyí ti wọ́n ṣẹ̀ṣẹ̀ bí lóòjọ́, èyí ti ko ju ọjọ́ méjì àti ẹranko ọlọ́jọ́ mẹta. Wọ́n ni ìwà tí àwọn tí ó ṣáájú yin hù ní ìlú àwọn kò tẹ́ àwọn lọ́rùn, àwọn Àkàrà-oogun fi ojú àwọn rí nnǹkan. Àwọn ẹyẹ ni àwọn ti mọ̀ bí ẹ̀yin ọmọ ènìyàn ti n mu ọmọ àwọn, ọ̀kan nínú wọn ti a ń pè ni kàkó gbóyà to bẹ́ẹ̀ tí ó gbá ọba àwọn lórí, orí ọba Aláyélúwà. Ògòǹgò baba ẹyẹ! Àwọn ẹja royìn ìwà ìkà yín sí wọn, bí ó ti jẹ́ pé àti kékeré àti ńlá nínú àwọn ni ẹ̀ ń fi àwọn kò kúrò nínú omi, ti ẹ kò tilẹ̀ dákẹ́ bẹ́ẹ̀, ti ẹ̀ ń jẹ ẹyín tí àwọn bá yé tí ẹ kò fẹ́ kí ìran àwọn sí nínú odò mọ́. Bẹ́ẹ̀ náà ni igi àti àwọn ejò ròyìn ìwà búbburú yin.
    Emi ni Inaki-iberu tii se olori ogun awon eranko, mo wa ni oruko gbogbo awon eranko, ti eye, ti eja, ti ejo ati ti awon igi lati fi esun sun yin. Awon eranko ni awon ti gbo bi e ti n pa awon omo awon, ti ki i se eyi ti o dagba ninu won nikan ni e n pa je, ti e n pa eyi ti won sese bi loojo, eyi ti ko ju ojo meji ati eranko olojo meta. Won ni iwa ti awon ti o saaju yin hu ni ilu awon ko te awon lorun, awon Akara-oogun fi oju awon ri nnnkan. Awon eye ni awon ti mo bi eyin omo eniyan ti n mu omo awon, okan ninu won ti a n pe ni kako gboya to bee ti o gba oba awon lori, ori oba Alayeluwa. Ogongo baba eye! Awon eja royin iwa ika yin si won, bi o ti je pe ati kekere ati nla ninu awon ni e n fi awon ko kuro ninu omi, ti e ko tile dake bee, ti e n je eyin ti awon ba ye ti e ko fe ki iran awon si ninu odo mo. Bee naa ni igi ati awon ejo royin iwa bubburu yin.